26/11/23

**מכרז לניהול אליפות הארץ הפתוחה בין התאריכים 21-29 לינואר לשנת 2024 שתערך בעיר עכו**

דרישות התפקיד –

1. ניסיון קודם ומוכח בניהול אליפות שחמט ארציות ואירועים נלווים לאליפות.

2. יכולת לנהל את האירוע על כל היבטיו, כולל: ניהול צוות ושופטים, לוגיסטיקה, הסעות, הזמנת הציוד הנדרש, כלכלה, הקמת האירוע, גבית תשלומים, דמי דירוג וכיוצא בזה.

3. אפשרות להוציא חשבוניות כחוק.

4. קשר ישיר עם ספקים לצורך קבלת הצעות מחיר ההכרחיות להקמת האירוע –גביעים, שילוט, ציוד שחמט (במידת הצורך) וכיוצא בזה. יודגש כי כל הצעת מחיר תאושר רק לאחר אישור האיגוד הישראלי לשחמט ובכפוף לאישור זה.

5. יכולת עמידה בלוח הזמנים.

6. היצמדות לתקציב האליפות כפי שיוגדר על ידי משרדי האיגוד והכנת דו"ח תקציב מסכם של האליפות.

7. הכנת שלוש כתבות לאורך כל האליפות כולל כתבה מסכמת שתפורסם בסוף האליפות.

8. עבודה ישירה מול משרדי האיגוד, נציגי המלון והרשות המארחת.

9. עדיפות תינתן למנהל אשר יהיה יכול לשמש כשופט ראשי באליפות.

הרואים עצמם מתאימים לדרישות התפקיד מוזמנים להעביר את מועמדותם למשרדי האיגוד, במייל [office@chessfed.org.il](mailto:office@chessfed.org.il) עד לתאריך 1/12/23 עד 24:00.

המועמדות תכלול: קורות חיים של המועמד כולל פירוט הניסיון האישי שלו בניהול תחרויות ארציות והצעת מחיר מפורטת על פי המפרט הנ"ל-

1. שכר הנדרש לניהול הפרויקט.

2. הצעת מחיר לשידור המשחקים און ליין כאופציה.

**\*הצעות ללא מחיר ושלא יוגשו בזמן - לא יתקבלו.**

יש לציין כי הגבייה לאליפות תתקיים באמצעות האיגוד בלבד ולא דרך מנהל האליפות. האיגוד אינו מתחייב לבחור בהצעה הזולה ביותר. כמו כן, תינתן עדיפות למועמדים שבעבר ניהלו אליפויות מסוג זה.

בהצלחה לכולם